armvectores/hy_wikipedia_2023 huggingface dataset:
Ամադու Դիավարա

Ամադու Դիավարա (ֆր.՝ Amadou Diawara, հուլիսի 17, 1997(1997-07-17), Կոնակրի, Գվինեա), գվինեացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի և Գվինեայի ազգային հավաքականի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Վաղ կարիերա ===
Պրոֆեսիոնալ ֆուտբոլիստի կարիերան Դիավարան սկսել է Սան Մարինոյում։ Իր առաջին հանդիպումը անցկացրեց 2015 թվականի փետրվարի 2-ին՝ Ասկոլիի դեմ խաղում։
2015 թվականի հուլիսին Դիավարան 300․000 եվրոյի դիմաց տեղափոխվեց Բոլոնյա։ Իր դեբյուտը նշեց 2015 թվականի օգոստոսի 14-ին՝ Իտալիայի գավաթի Պավիայի դեմ խաղում։ Առաջին հանդիպումը Սերիա A-ում անցկացրեց օգոստոսի 22-ին՝ Լացիոյի դեմ խաղում։ Շուտով Դիավարան դարձավ թիմի հիմնական կազմի խաղացող և 2015-16 մրցաշրջանում մասնակցեց 34 հանդիպման առաջնությունում։


=== Նապոլի ===
2016 թվականի օգոստոսի 26-ին Դիավարան տեղափոխվեց Նապոլի 15 միլիոն եվրոյի դիմաց։ Իր դեբյուտը նշեց 2016 թվականի հոկտեմբերի 19-ին՝ Չեմպիոնների Լիգայի Բեշիկթաշի դեմ խաղում։ Առաջին հանդիպումը Սերիա A-ում Նապոլիի կազմում անցկացրեց հոկտեմբերի 23-ին՝ Կրոտոնեի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի հոկտեմբերի 17-ին՝ Չեմպիոնների Լիգայի Մանչեսթեր Սիթիի դեմ խաղում։ Սերիա A-ում իր առաջին գոլը գվինեացին խփեց 2018 թվականի ապրիլի 8-ին՝ Կիևոյի դեմ խաղում։ Նապոլիի կազմում Դիավարան անցկացրեց 74 հանդիպում՝ դառնալով 2 գոլի և 1 գոլային փոխանցման հեղինակ։


=== Ռոմա ===
2019 թվականի հուլիսի 1-ին Դիավարան 5 տարվա պայմանագիր կնքեց Ռոմայի հետ։ Ակումբը նրա համար վճարեց 21 միլիոն եվրո։


== Միջազգային կարիերա ==
Դիավարան ծնվել է Գվինեայում, և 2014 թվականից խաղում էր Իտալիայում՝ փորձելով ստանալ Իտալիայի քաղաքացիություն։ 2018 թվականին Իտալիայի հավաքականի գլխավոր մարզիչ Ջան Պյերո Վենտուրան փորձեց Դիավարային հրավիրել ազգային հավաքական, սակայն հաջողության չհասավ։ Մարտին նա ընտրեց հանդես գալ Գվինեայի կազմում։ Գվինեայի ազգային հավաքական նա առաջին անգամ հրավիրվեց հոկտեմբերի 4-ին՝ Ռուանդայի դեմ խաղերի համար։ Իր դեբյուտը ազգային հավաքականում նշեց հոկտեմբերի 12-ին՝ Ռուանդայի դեմ խաղում։
2019 թվականի հունիսի 12-ին Դիավարան ընդգրկվեց Գվինեայի՝ Աֆրիկայի ազգերի գավաթի համար վերջնական կազմում։ Առաջնությունում նա մասնակցեց թիմի բոլոր 4 հանդիպումներին՝ դառնալով գոլային փոխանցման հեղինակ Մադագասկարի դեմ խաղում։ Գվինեան դուրս մնաց գավաթի 1/8 եզրափակչից՝ 3-0 հաշվով պարտվելով Ալժիրին։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 3-ի դրությամբ


=== Միջազգային վիճակագրություն ===
2019 թվականի օգոստոսի 3-ի դրությամբ


== Ծանոթագրություններ ==


== Արտաքին հղումներ ==
Դիավարայի պաշտոնական Ֆեյսբուքի էջը
Դիավարայի պաշտոնական Ինստագրամի էջը
Դիավարան transfermarkt-ում
Դիավարան soccerbase.com-ում
Դիավարան WhoScored.com կայքում
Դիավարան Ռոմայի պաշտոնական կայքում
Դիավարան Նապոլիի պաշտոնական կայքում Archived 2016-08-28 at the Wayback Machine.
Դիավարան ՈՒԵՖԱ-ի պաշտոնական կայքում
Ֆանժո (կանտոն)

Ֆանժո (ֆր.՝ Fanjeaux), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 6192 մարդ էր։Կանտոնի համարը 1116 է։ Կանտոնում կա 16 կոմունա։


== Ծանոթագրություններ ==


== Տես նաև ==
Ֆրանսիայի կոմունաներ
Ֆրանսիայի օկրուգներ


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բեսոյենց

Բեսոյենց, գյուղ Արևմտյան Հայաստանում, Բիթլիսի վիլայեթի Խիզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տարանտելա

Տարանտելա (իտալերեն՝ Tarantella), իտալական ազգային պար, որ կատարվում է կիթառի, տամբուրինի ու կաստանետի (Սիցիլիա) ուղեկցությամբ, երաժշտական չափը՝ 6/8, երբեմն՝ 18/8 կամ 4/4։ Տարանտելայի առաջացման վերաբերյալ կան բազմաթիվ լեգենդներ։ 15-րդ դարից ի վեր շուրջ երկու հարյուրամյակի ընթացքում այս պարը համարվել է «տարանտիզմի» բուժման միակ միջոց։ «Տարանտիզմ» կոչվել է խելագարությունը, որը, ինչպես ենթադրվում էր, առաջանում էր տարանտուլ սարդի խայթոցից (և՛ սարդի, և՛ պարի անունները ծագել են Իտալիայի հարավում գտնվող Տարանտո քաղաքի անունից)։ Երկրում տեղծվում էին նվագախմբեր, որ նվագում էին տարանտիզմով հիվանդների համար։ Մեղեդին սովորաբար իմպրովիզացիոն էր, որին հատուկ էին կրկնությունները։ Պարը կարող էր տևել մի քանի ժամ։
Տեմպն արագ է, սրընթաց։ Կատարվում է մեկ կամ մի քանի զույգերով (նաև մենապարով)։
Տարանտելայի ձևն օգտագործել են շատ կոմպոզիտորներ (Զ․ Ռոսսինի, Ֆ․ Լիստ, Ֆ․ Շոպեն, Մ․ Ի․ Դլինկա, Պ․ Ի․ Չայկովսկի, Ա․ Ա․ Պրոկոֆև, Ի․ Ֆ․ Ատրավինսկի և ուրիշներ), գրել վոկալ և գործիքային պիեսներ, դրանցից շատերը՝ վիրտուոզ բնույթի։


== Հետաքրքիր փաստեր ==
Ակսել Բակունցի «Խաղլացավ» ստեղծագործության մեջ պատկերված է խաղլացավ կոչված հիվանդության բուժումը։ Այն նույնպես կատարվում էր պարի միջոցով, որ կարող էր տևել մի քանի օր։


== Ծանոթագրություններ ==


== Տես նաև ==
Սալտարելո


== Արտաքին հղումներ ==
Սիցիլիական մշակույթ։ տարանտելա Archived 2001-10-06 at the Wayback Machine. (անգլ.)
Pizzica — Raccolta di canti popolari (իտալ.)
Pagina dedicata alla Tarantella del Gargano (իտալ.)
Շնաբելվայդ

Շնաբելվայդ (գերմ.՝ Schnabelwaid), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 984 մարդ (ըստ 2010 թվականի դեկտեմբերի 31-ի)։ Տարածքը կազմում է 21,28 կմ²։ Պաշտոնական կոդ՝ 09 4 72 184։
Շնաբելվայդ համայնքի բնակչությունը 2015 թվականի դեկտեմբերի 31-ի տվյալներով կազմել է 981 մարդ։
Կոմունան բաժանված է 8 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Մելմոթ թափառականը

Մելմոթ թափառականը իռլանդացի գրող և դրամատուրգ Չարլզ Մեթյուրինի գոթական ժանրի վեպն է, որը գրվել է 1820 թվականին։ Գրքի գլխավոր հերոսը իր հոգին վաճառում է սատանային, որպեսզի ևս 150 տարի անցկացնի երկրի վրա, և փնտրում է մեկին, որն իր փոխարեն կկրի կնքած դաշինքի պայմանները։ Վեպն առաջին անգամ տպագրվել է 4 հատորով։
Ժողովածու (2045)

Ժողովածու (2045), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2045 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 23x16 սմ չափս։ Ձեռագիրը կազմված է 119 թերթից։ Գրված է միասյուն, բոլորդրով։ Կազմը` ստվարաթուղթ։ Հիշատակարաններ՝ 11բ, 17ա, 19ա և այլուր։


== Բովանդակություն ==
Տօնապատճառ։
Գաւազանք Հին քահանայից։
Վարդ. Արևելցւոյ Մեկնութիւն Տաստ բանեան։
Վանականի վարդապետի Հաւատոյ բան։
Յաղագս երկնային դասուց։
Քարոզ։
Վասն առաքելոց։
Վասն յայտնութեան։
Եկեղեցական պատմութեան երկրորդեալ ի Յովհ. Սարկաւագե։
Սամուէլի և Պօղոսի վերլուծուրիւն ընթերցուածոց։


== Ծանոթագրություններ ==
Ֆիզոյի փորձ

Ֆիզոյի փորձ, շարժվող միջավայրերում (մարմիններում) լույսի արագության որոշման փորձ։ Իրականացրել է ֆրանսիացի ֆիզիկոս Լուի Ֆիզոն (1819-1896), 1851 թվականին և պարզել, որ լույսը մասամբ տարվում է շարժվող միջավայրով։
Լույսի արագությունը շարժվող միջավայրում հավասար է c/n±av, որտեղ
c/n-ը լույսի արագությունն է անշարժ միջավայրում, ո-ը՝ միջավայրի բեկման ցուցիչը, v-ն՝ միջավայրի արագությունը դիտորդի նկատմամբ (այսինքն՝ հաշվարկման լաբորատոր համակարգում), a-ն՝ տարման գործակիցը, «+» և «-» նշանները համապատասխանում են լույսի և միջավայրի շարժման միևնույն և հակառակ ուղղություններին։
Ֆիզոյի փորձը հաստատել է տարման գործակցի համար Օ․ Ֆրենելի ստացած բանաձևը․ a=1-1/ո²։ Ֆիզոյի փորձը կարևոր դեր է խաղացել շարժվող միջավայրերի էլեկտրադինամիկայի կառուցման համար։ Ավելի ուշ այն դարձել է հարաբերականության հատուկ տեսության փորձարարական հիմնավորումներից մեկը, որտեղ a-ն ստացվում է արագությունների գումարման ռելյատիվիստական բանաձևից՝ v/c-ի առաջին կարգի անդամներով սահմանափակվելու դեպքում։
Դիսպերսիան (ո-ի կախումը լույսի ալիքի X երկարությունից) հաշվի առնելիս տարման գործակցի մեջ ավելանում է ± (λ/n) (dn/d)v նոր գումարելի, 
որը տեսականորեն ստացել է Հենդրիկ Լորենցը, իսկ 1914 թվականին փորձով հաստատել է Պիտեր Զեեմանն աշխատակիցների հետ։
1836

1836 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1836 թվականն է, 
XIX դարի 36-րդ տարին։

 
Ցարական Ռուսաստանը թուլյատրել է Հայկական մարզի գյուղական վայրերում բացել միադասյա, իսկ մեծ բնակավայրերում՝ երկդասյա եկեղեցական-ծխական դպրոցների տեսչություն։


== Ծնունդներ ==
Սիրիլո Անտոնիո Ռիվարոլա, փաստաբան և պարագվայական քաղաքական գործիչ, երկրի նախագահ Պարագվայի պատերազմից հետո՝ եռապետության շրջանում, 1869 թ.օգոստոսի 18-ից 1870 թ. օգոստոսի 31-ը, իսկ դրանից հետո սահմանադրական նախագահ 1870 թ. սեպտեմբերի 1-ից 1871 թ. նոյեմբերի 15-ը, երբ նա հրաժարական տվեց բազմաթիվ բողոքի ցույցերի ու անկարգությունների պատճառով
Զարմայր Մսերյան, հրապարակախոս, խմբագիր


== Մահեր ==
Տուկուման (դեպարտամենտ)

Անվան այլ կիրառումների համար տե՛ս՝ Տուկուման (այլ կիրառումներ)Տուկուման (իսպ.՝ Departamento de Tucumán (Capital)), դեպարտամենտ Արգենտինայում, Տուկուման պրովինցիայի կազմում։ Տարածքը՝ 90 կմ2։ բնակչությունը՝ 527,6 հազար մարդ։ Բնակչության խտությունը՝ 5862,3 մարդ/կմ2։ Վարչական կենտրոնը Սան Միգել դե Տուկումանն է։


== Աշխարհագրություն ==
Դեպարտամենտը գտնվում է Տուկուման պրովինցիայի արևելքում։ Սահմանակից է՝

հյուսիսում՝ Տաֆի Բեխո դեպարտամենտին,
արևելքում՝ Կուրս Ալտա դեպարտամենտին,
հարավ-արևմուտքում՝ Լուլես դեպարտամենտին,
հյուսիս-արևելքում՝ Իյերբա Բուենա դեպարտամենտին,


== Խոշոր բնակավայրեր ==
Բրաշով ՖԱ

Անվան այլ կիրառումների համար տե՛ս՝ Բրաշով (այլ կիրառումներ)«Բրաշով» ֆուտբոլային ակումբ, մասնագիտական ֆուտբոլային ակումբ, որը հանդես է գալիս Բրաշովում։


== Պատմություն ==
«Բրաշով» Ֆուտբոլային Ակումբը հիմնադրվել է 1936 թվականին, Բրաշով քաղաքում։


== Արտաքին հղումներ ==
Բրաշով ՖԱ-ի պաշտոնական կայքէջը (ռում.)
Ֆրանսիսկու Կուոկու

Ֆրանսիսկու Կուոկու (պորտ.՝ Francisco Cuoco, նոյեմբերի 29, 1933(1933-11-29), Սան Պաուլո, Բրազիլիա), բրազիլացի դերասան:


== Կենսագրություն ==
Ֆրանսիսկու Կուոկուն ծնվել է իտալացի շուկայական առևտրականի աղքատիկ ընտանիքում: Սկսելով ուսումնասիրել իրավաբանությունը, նա շուտով ուղևորվում է Ալֆրեդո Մեսկիտի դրամատիկական դպրոց պրոֆեսիոնալ դերասան դառնալու նպատակով, այս մասնագիտության մեջ Ֆրանսիսկուն գտել է իր իսկական ճանաչումը: Սկսելով 1963 թվականին իր կարիերան հեռուստասերիալներում դերակատարում ունենալով բրազիլական ամենաերկար հեռուստասերիալի մեջ («Քավում», 596 սերիա՝ 2 տարի եթերում), նա դառնում է բրազիլական ամենագլխավոր «հեռուստատեսության կավալերներից» մեկը:
1970 թվականին, տեղափոխվելով հեռուստաալիք «Գլոբո», Ֆրանսիսկուն դառնում է այդ հեռուստաալիքով ընթացող հեռուստանովելներից մեկի գլխավոր սցենարիստուհիներից մեկի՝ Ժանետի Կլերի սիրելին. նրա վիճակվում է գլխավոր դերեր Ժանետիի համարյա բոլոր սերիլաներում մինչև սցենարիստուհու մահը (1983 թվական): Հենց Ժանետի Կլերի սերիլաներում է Ֆրանսիսկուն կատարում իր գլխավոր դերերը, շնորհիվ որոնց Բրազիլիան ճանաչում և հիշում է նրան: Քարե անտառը սերիալին, որում Ֆրանսիսկուն ունեցել է իր դերակատարումը, վերագրվում է բրազիլական հեռուստատեսական հայտնության ռեկորդը. սերիալի վերջին սերիան դիտել են բրազիլացի հեռուստադիտողների համարյա 100 %-ը:
Չնայած իր մի քանի ֆիլմերում ունեցած մասնակցության, Ֆրանսիսկուն նախընտրում է աշխատել հեռուստատեսությունում:


=== Անձնական կյանք ===
Ավելի քան 20 տարի դերասանը ամունացած է եղել Ժինե Ռոդրիգեսի հետ: Նրանք այդ տարիների ընթացքում ունեցել են երեք երեխա՝ Տատյանա Ռոդրիգես, Ռոդրիգու Ռոդրիգես և Դիոգու Ռոդրիգես: Տատյանան ապրում է Լոնդոնում: Ֆրանսիսկուն ապահարզանից հետո պահպանում է ընկերական հարաբերություններ իր նախկին կնոջ հետ: Իր կոլեգաներից շատերը դերասանի բնավորությանը անրադառնալիս բացառապես արտահայտվել են դրական կողմերով: 2008 թվականի նոյեմբերին ամուսնանում է դերասանի մեծ որդին՝ Ռոդրիգուն, իսկ 2009 թվականի մարտին կրտսեր որդի Դիոգուն: Դիոգու Կուոկուի և իր հարսնացու Ժուլիանի Ֆերայոլոյի ամուսնության պաշտոնական տոնակատարությունը տեղի է ունեցել մարտի 28-ին Ռիո դե Ժաներյոյի Ազգային պատմական թանգարանում:


== Մրցանակներ և ձեռքբերումներ ==
«Կանդագո» բրազիլական կինափառատոնի շրջանակներում «Մատնություն» ֆիլմում կատարած իր դերի համար արժանացել է երկրորդ պլանի լավագույն դերասան մրցանակին (1980 թվական)


== Ծանոթագրություններ ==


== Արտաքին հղումներ ==
Ֆրանսիսկու Կուոկու (անգլ.) Internet Movie Database կայքում
Ֆրանսիսկու Կուոկուի էջը «Memoria Globo» կայքում Archived 2009-01-20 at the Wayback Machine.
Բրազիլիադա Archived 2017-07-02 at the Wayback Machine.
Ֆրանսիսկու Կուոկուի էջը «Dramaturgia Brasileira» կայքում Archived 2016-03-05 at the Wayback Machine.
Ֆրանսիսկու Կուոկու մասին գրված լրագրողական հոդվածների ցանկը
Խաչակրաց արշավանքների հետևանքները

Խաչակրաց արշավանքների հետևանքները, արշավանքները վերջ տվեցին բյուզանդացիների և արաբների առևտրական տիրապետությանն Միջերկրական ծովի արևելյան մասում։ Վենետիկցիներն ու ջենովացիները, չնայած Սիրիայից ու Պաղեստինից խաչակիրներին դուրս մղելուն, մնացին որպես միջերկրածովյա առևտրի տնօրինողներ։ Ջենովան հիմնավորվեց բյուզանդական տիրապետություններում։ Վենետիկը սերտ հարաբերություններ հաստատեց Եգիպտոսի հետ։ Արևելքի տեխնիկան ու կուլտուրան ծանոթ դարձան խաչակիրներին։ Հավանաբար արևելյան տեխնիկան քիչ ազդեցություն չի ունեցել տեքստիլ արդյունաբերության և մետաղամշակման վրա։ Մի շարք գործվածքներ, որոնք սկսեցին պատրաստվել, արևելյան անուն էին կրում։ Արևմուտքի տեքստիլ արդյունաբերությունը շատ բանով կախված էր Արևելքից ներմուծվող ապրանքներից։ Այստեղից էին գալիս մետաքսը, բամբակը, մի շարք ներկարարական նյութեր, շիբը, որ գործածվում էր գույներն ամրացնելու համար։ Փոխ էին առնվել սպառազինության որոշ առարկաներ, օրինակ, արբալետը, շեփորն ու թմբուկը, վահանների վրա զինանշան կրելու սովորույթը։ Եվրոպայում տարածվում է նաև արևելյան որոշ սովորույթներ՝ ուտելուց առաջ ձեռքերը լվանալը, մորուք կրելը, տաք բաղնիքը։ Խաչակրաց արշավանքները քիչ ազդեցություն չեն ունենում տիրող դասակարգի ապրելակերպի ու պահանջներ վրա։ Արևելքում ապրած ասպետները արդեն չէին բավարարվում տնային պայմաններում գործած կոպիտ հագուստով և իրենց այգիների խաղողից քամված վատ գինիներով, չէին բավարարվում իրենց նեղ, անհարմարավետ դղյակներով։ Նրանց պահանջմունքները մեծացել էին, դրանք բավարարելու եղանակները՝ բազմապատկվել։ Արևելքի հետ ունեցած ապրանքաշրջանառության աճման շնորհիվ։ Այնտեղից բերվում էին պերճանքի առարկաներ, համեմունքներ։ Բայց եթե Խաչակրաց արշավանքները ազդեցություն գործեցին Արևմտյան Եվրոպայի կուլտուրայի վրա՝ եվրոպացիներին ծանոթացնելով Արևելքի բարձր կուլտուրայի հետ, ապա արևելյան երկրներին նրանք լոկ քայքայում և ավերածություն բերեցին։ Բյուզանդիան այլևս չի կարողանում ոտքի կանգնել այն հարվածներից, որոնք նրան հասցնում են խաչակրաց չորրորդ արշավանքը և Լատինական կայսրության կողոպտիչ տիրապետությունը։ Մուսուլմանական Արևելքի երկրներում խաչակիրները իրենց բարբարոսության ու դաժանության հետքերն են թողնում։ Քրիստոնյա Եվրոպացիների «ֆրանկների» անունն ամբողջ Արևելքում ատելի ու անարգական է դառնում։


== Ծանոթագրություններ ==
Ամիլկարե Պոնկիելլի

Ամիլկարե Պոնկիելլի (իտալերեն՝ Amilcare Ponchielli, օգոստոսի 31, 1834(1834-08-31)[…], Պադերնո Պոնկիելի, Կրեմոնա, Լոմբարդիա, Լոմբարդո-Վենետիկ, Ավստրիական կայսրություն - հունվարի 16, 1886(1886-01-16)[…], Միլան, Իտալիայի թագավորություն), իտալացի երգահան, կոմպոզիտոր, ստեղծագործել է օպերային ժանրում։ Եղել է երգեհոնահար, ապա կապելմայստեր Կրեմոնայում։ Առավել հայտնի ստեղծագործությունն է «Ջոկոնդա» (իտալերեն՝ La Gioconda, 1876) օպերան։
1881 թվականին ղեկավարել է Բերգամոյի տաճարի երգչախումբը։ 1883 թվականին՝ Միլանի կոնսերվատորիայի պրոֆեսոր (աշակերտներից են՝ Պ․ Մասկանյին, Ջ․ Պուչչինին)։


== Հիմնական ստեղծագործություններ ==
Հիմնական ստեղծագործությունները օպերաներ են․ համաշխարհային հռչակի է արժանացել «Ջոկոնդա»-ն (ըստ Հյուգոյի, 1876, «Լա Սկալա», Միլան)։ Երկերից են՝ 2 բալետ, «Դարիբալդիի հիշատակին» հիմնը (1882)։


== Ծանոթագրություններ ==
Կիրենաիկա

Կիրենաիկա (հին հունարեն՝ Κυρηναϊκή, լատ.՝ Cyrenaica), Բարկա (արաբ․՝ برقة‎‎), սարավանդ Լիբիայի հյուսիս-արևելքում, Միջերկրական ծովի ափին։ Բարձրությունը մինչև 876 մ է։ 
Կազմված է կրաքարերից։
Զարգացած է կարստը։ Ունի միջերկրածովյան կլիմա։ Բուսածածկույթը կիսաանապատային է, հյուսիսային լանջերին՝ մշտականաչ մակվիս, դափնու, կաղնու և սոճու պուրակներ։


== Գրականություն ==
Graeme Barker, John Lloyd, Joyce Reynolds, Cyrenaica in Antiquity (Society for Libyan Studies Occasional Papers). 1985 ISBN 086054303X en 9780860543039
Իջևանի պատմաերկրագիտական թանգարան

Իջևանի պատմաերկրագիտական  թանգարան, հիմնադրվել է 1955 թվականին Իջևանի գործկոմի կողից։ Այցելուների համար գործում  է 1997 թվականից, գտնվում է քաղաք մտնելու ճանապարհի աջակողմյան հատվածում։ Համարվել է հարուստ ժառանգություն ունեցող թանգարաններից մեկը։ Թանգարանում գործում են չորս բաժին և հինգ ցուցասրահ։ 1992 թվականին Իջևանի պատմաերկրագիտական թանգարանից Սարդարապատի հերոսամարտի և Երևանի հեղափոխության (այժմ՝ Հայաստանի պատմության թանգարան) թանգարաններ են տեղափոխում շուրջ 1600 ցուցանմուշներ։


== Պատմություն ==


=== Նմուշների  նկարագրություն ===
Իջևանի պատմաերկրագիտական թանգարանում կան իրեր, որոնք պատկանում են մ.թ.ա 3-2-րդ հազարամյակին, ինչպես նաև ուրարտական շրջան ից, երրորդ հազարամյակից մեզ են հասել սակր։ Պատմաերկրագիտական թանգարանի այցելուները այստեղ կարող են գտնել Սարգիս Կասյանի աշխատանքային մի շարք իրեր, ինչպես օրինակ՝ հեռախոսը Մորզեի այբուբենով, որով Սարգիս Կասյանը 1920 թ. նոյեմբերի 30-ին հեղկոմի անունից, Հայաստանի Սովետականացման մասին հեռագրում է Վլադիմիր Լենինին։ Այստեղ կարելի է գտնել 1918 թ. արտադրության դազգահ, որն օգտագործել են Քարվանսարայի և Շամշադինի պարտիզանները, ռադիոընդունիչ, որը Իոսիֆ Ստալինը նվիրել է առաջինը Բեռլին մտած տանկիստին։ Ռուս տանկիստն ապրել է Թիֆլիսում և Կալինինգրադ տեղափոխվելիս նվիրել այն իր հայ հարևանին։ Այնուհետև այս հայը վերահաստատվելով Իջևանում` ռադիոընդունիչը հանձնել է թանգարանին։ Բակում տեղ գտած թնդանոթներից մեկը պատրաստվել է 1906 թվականին Պետերբուրգում, մասնակցել է Առաջին համաշխարհային պատերազմին և հեղափոխական կռիվներին, իսկ երկրորդը` պատրաստված 1927 թվականին Եկատերինբուրգում, մասնակցել է Երկրորդ աշխարհամարտին։


== Թանգարանի  բաժիններ ==
Տեղեկատվական
Բնության
Հնագիտության
Ազգագրության
Մեր հերոսներԹանգարանը բաց է երկուշաբթիից - ուրբաթ, ժամը` 10:00-17:00։


== Պատկերասրահ ==

		


== Ծանոթագրություններ ==
Կալինովկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Սումիի մարզի Տրոստյանեցի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեժևի շրջան

Մեժևի շրջան (ուկրաիներեն՝ Межівський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Մեժևայա։


== Աշխարհագրություն ==
Շրջանի տարածքի մակերեսը կազմում է 1250 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 28529 մարդ։ Բնակչության խտությունը կազմում էր 22,82 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
1526

1526 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1526 թվականն է, 
XVI դարի 26-րդ տարին։


== Դեպքեր ==
Հունվարի 14 - Մադրիդի պայմանագիր Ֆրանսիայի թագավոր Ֆրանցիսկ I-ի և Հռոմեական սրբազան կայսրության կայսր Կառլոս V-ի միջև. հաշտություն է հաստատվում երկու տիրությունների միջև
Ապրիլի 21 - Բաբուրը ռազմական հաղթանակ է կրում Հնդկաստանում և այդուհետև հայտարարում է Մեծ Մողոլների կայսրությունը՝ դառնալով այդ պետության միահեծան կառավարիչը
Մայիսի 22 - Ֆրանցիսկ I-ը դավադրում է Մադրիդի պայմանագրին և Կառլոս V-դեմ ստեղծում է Կոնյակի լիգան, որի մեջ մտնում են Հռոմի պապ Կղեմես VII-ը, Միլանը, Վենետիկը և Ֆլորենցիան
Օգոստոսի 29 - Մոխաչի ճակատամարտ. Օսմանյան սուլթան Սուլեյման I-ի զորքերը, ներխուժելով Հունգարիա, գրավում են մայրաքաղաքը՝ Բուդան
Օրը անհայտ - զինագործ Բարտոլոմեո Բերետտան Բրեշայում (Լոմբարդիա) հիմնադրում է «Բերետտա զինագործական ընկերությունը», որը մինչ այսօր գործում է և համարվում է աշխարհի ամենահին կորպորացիան


== Ծնունդներ ==
Մայիսի 21 - Ֆիլիպ II - Իսպանիայի թագավոր (վ. 1598)


== Մահեր ==
Հունվարի 19 - Իզաբելլա Ավստրիացի - Դանիայի, Նորվեգիայի և Շվեդիայի թագուհի (ծ. 1501)
Ապրիլի 21 - Իբրահիմ Լոդի, Դելիի վերջին սուլթանը՝ Բաբուրի զորքերի հետ ճակատամարտում
Օգոստոսի 29 - Լյուդովիկոս II, Հունգարիայի և Բոհեմիայի թագավոր՝ Սուլեյման I-ի դեմ ճակատամարտում
Օրը անհայտ - Դավիթ X, Քարթլիի թագավոր (ծ. 1482)
Եվգենի Բյուս

Բյուս Եվգենի Իվանովիչ (1885 - 1969), սովետական սեյսմոլոգ։ Ֆիզմաթ, գիտության դոկտոր (1963), Վրացական ԽՍՀ գիտության վաստակավոր գործիչ (1946)։ 
Ավարտել է Տարտուի համալսարանը (1911)։ 1921 թվականից մինչև կյանքի վերջը աշխատել է Թբիլիսիում։ Գիտական ուսումնասիրությունները նվիրված են Անդրկովկասի երկրաշարժերի տարեգրությանը, բալականությանը և սեյսմաաշխարհագրությանը։ Հայտնի է Բյուսի «Անդրկովկասի սեյսմիկ պայմանները» (մաս 1—3, 1948— 1955) աշխատությունը։ Հոդվածներ է հրատարակել Լենինականի (1926), Ախուրյանի (1935) և Երևանի (1937) երկրաշարժերի վերաբերյալ։
Նայադա (արբանյակ)

Նայադա (հին հունարեն՝ Ναϊάς), նույնպես հայտնի է որպես Նեպտուն III, Նեպտուն մոլորակին ամենամոտ գտնվող ներքին բնական արբանյակն է։ Արբանյակը անվանվել է Հունական Նայադաների անունով։
Նայադան հայտնաբերվել է 1989 թվականի սեպտեմբերի սկզբին Վոյաջեր-2 ԱՄԿ-ից ստացված լուսանկարների վրա։ Այս արբանյակը վերջինն էր, որը հայտնավերվեց կայանի անցման ընթացքում, այն ստացավ S/1989 N 6 ժամանակավոր նշանակում։ Հայտնաբերման մասին հայտարարվեց (IAUC 4867) 1989 թվականի սեպտեմբերի 29-ին, ըստ հայտարարության տեքստի, եղել են "25 դիտարկումներ 11 օրվա ընթացքում", հետևաբար հայտնաբերման մոտավոր օրը կարող է լինել սեպտեմբերի 18-ից առաջ։ Արբանյակի անվանումը տրվել է 1991 թվականի սեպտեմբերի 16-ին։
Արբանյակը ունի անկանոն ձև, նրա վրա չեն հայտնաբերվել երկրաբանական ակտիվության հետքեր։ Հավանական է, որ Տալասան, ինչպես և Նեպտունի այլ ներքին արբանյակները, առաջացել է Նեպտունի կողմից Տրիտոնի որսալու ընթացքում առաջացած բեկորների իրար միանալուց։ Տրիտոնի ուղեծիրը որսալու սկզբնական ժամանակահատվածում չափազանց էքսցենտրիկ էր, և այն հավանաբար առաջացրել է քաոտիկ փոփոխություններ Նեպտունի նախկինում ունեցած ներքին արբանյակների մեջ, ստիպելով նրանց բախվել իրար և տրոհվել մասնիկների, առաջացնելով բեկորների սկավառակ։ Միայն Տրիտոնի ուղեծրի շրջանաձև դառնալուց հետո այս մասնիկների սկավառակից առաջացել են այժմյան ներքին արբանյակները։

Նայադան պտտվում է մոլորակի շուրջ ընդամենը 23 500 կմ հեռավորության վրա նրա ամպերից։ Քանի որ Նայադայի ուղեծիրը ընկնում է Նեպտունի սինքրոն ուղեծրի շառավղից ներքև, այն դանդաղ, պարորաձև մոտենում է մոլորակին մակընթացային ուժերի ազդեցության տակ պտույտի արագության նվազման պատճառով և ի վերջո այն կմտնի Նեպտունի մթնոլորտ, կամ հասնելով Ռոշի սահմանին կքանդվի և կառաջացնի ևս մի օղակ։ Նայադան պտտվում է Նեպտունին բավականին մոտ, և ենթադրվում է որ այն արդեն շատ մոտ է Ռոշի սահմանին։
Վոյաջեր-2-ի անցումից հետո Նեպտունի համակարգը բավականին լայնածավալ հետազոտվել է Երկրի վրա գտնվող աստղադիտակներով և Հաբլ տիեզերական աստղադիտակով։ 2002–03 թվականներին Կեկի աստղադիտարանի աստղադիտակներով դիտարկվել է մոլորակի համակարգը օգտագործելով ադապտացված օպտիկա։ Այս դիտարկումները թույլ տվեցին հայտնաբերել չորս արտաքին արբանյակները։ Տալասան նույնպես գտնվեց, սակայն Նայադան չհաջողվեց գտնել։ Չնայած այն հանգամանքին, որ Հաբլ աստղադիտակով կարելի է դիտարկել բոլոր Արեգակնային համակարգի արբանյակները, այն ունի ավելի մեծ հնարավորություններ քան Վոյաջեր-2-ը, սակայն, Նայադան դեռևս չի դիտարկվել։ Կարծիք կա, որ դրա պատճառն է Նայադայի ուղեծրի գնահատման զգալի սխալանքը։


== Ծանոթագրություններ ==


== Արտաքին հղումներ ==
Նայադայի տվյալները Archived 2007-08-01 at the Wayback Machine. ՆԱՍԱ-ի Արեգակնային համակարգի հետազոտություների կայքում
Նեպտունի հայտնի արբանյակները (Սքոթ Շեփարդ)
Ռազմաօդային ուժեր

Ռազմա-օդային ուժերը (ՌՕՈՒ) կամ ռազմաօդային նավատորմը (ՌՕՆ), անգլերեն՝ Air Force կամ Air Army պետության զինված ուժերի (ԶՈՒ) տեսակ է, որի գործառույթների մեջ մտնում են 

տիեզերքում, օդային տարածությունում, ցամաքում, ծովում ստորջրյա և վերջրյա հակառակորդի հետ պայքարը,
դեսանտի փոխադրումը,
զինամթերքի և սարքավորումների առաքումը,
օդային հետախուզումը,
օժանդակ օդանավերի օգնությամբ եղանակի հետախուզումը։Ռազմա-օդային ուժերը Զինված ուժերի կարևոր բաղադրամասն են։
ՌՕՈՒ-ն ներառում է.

ռազմական ավիացիան կամ ռազմական օդուժը,
հատուկ զորքերը կամ մասնագիտական զորքերը,
հատուկ ծառայութունները կամ մասնագիտական ծառայությունները։Օրինակ. բացի ավիացիայից՝ օդուժից, որոշ երկրների ռազմաօդային ուժերը, ունեն՝ հետախուզության, կապի, ռադիոտեխնիկական ապահովման և կառավարման ավտոմատ համակարգերի, ռադիոէլեկտրոնային պայքարի (ՌԷՊ), ինժեներական (ճարտարագիտական), ռադիացիոն, քիմիական և կենսաբանական պաշտպանության (ՌՔԿՊ), տոխոգեոդեզիական (տեղագրա-երկրագիտական), որոնողա-փրկարարական, օդերևութաբանական, օդանավարկման (նավիգացիոն), բարոյա-հոգեբանական, նյութատեխնիկական ապահովման (ՆՏԱ), բժշկական ապահովման, ռազմական կառավարման մարմինների ապահովման և պահպանության զորամասեր և ստորաբաժանումներ։
Զանազան պետություններում ՌՕՈՒ-ն կարող է հանդես գալ կամ որպես ԶՈՒ-ի ինքնուրույն տեսակ կամ միասնական զորատեսակ լինել հակաօդային պաշտպանության (ՀՕՊ) հետ միասին։
ՌՕՈՒ-ի զորատեսակներն են.

հեռահար գործողության (ռազմավարական) օդուժ,
ճակատային օդուժ,
ռազմափոխադրական օդուժ,
սանիտարական օդուժ։Պետության բանակի, այսինքն՝ ցամաքային զորքերի (ՑԶ), ինչպես նաև՝ Ռազմածովային ուժերի (ՌԾՈՒ) և Հակաօդային պաշտպանության զորքերի (ՀՕՊ) կազմում կարող են լինել համապատասխանաբար՝ 

բանակային օդուժ, այսինքն՝ ցամաքային զորքերի օդուժ (հիմնականում՝ ուղղաթիռներ),
ծովային օդուժ, որը կարող է լինել տախտակամածային և առափնյա բազավորման,
հակաօդային պաշտպանության օդուժ (ՀՕՊ-ի օդուժ)։Կարող է լինել նաև ռազմավարական միջուկային ուժերի օդուժ (օրինակ, Ռուսաստանի Ռազմավարական նշանակության հրթիռային զորքերի՝ ՌՆՀԶ-ի օդուժը)։ Նշված օդուժի զորատեսակները սովորաբար չեն մտնում պետության ՌՕՈՒ-ի կազմի մեջ։


=== Օդուժի կազմավորումները ===
Ստորև ներկայացված են պետության զինված ուժերի ՌՕՈՒ-ի կամ ՌՕՆ-ի զորատեսակների հիմնական կազմավորումները (ստորաբաժանումները, զորամասերը, միավորումները և զորամիավորումները)։


== Արտաքին հղումներ ==
Ավիացիան Արցախյան գոյամարտում - Հովհաննիսյան Արծրուն ներբեռնել էլ. գիրքը ՀամաՀայկական Էլ. Գրադարանից
Արտադրական վնասակարություններ

Արտադրական վնասակարություններ, աշխատանքային գործընթացի և արտադրական միջավայրի գործոններ, որոնք անբարենպաստ ազդեցություն ունեն մարդու առողջության և աշխատունակության վրա և որոշակի պայմաններում կարող են առաջացնել մասնագիտական հիվանդություններ։ Արտադրական վնասակարությունները կարող են պատճառ դառնալ աշխատունակության իջեցման, սուր և քրոնիկական թունավորումների ու հիվանդությունների, նորագոյացությունների առաջացման, ազդել ժառանգականության վրա։ 
Վնասակարություններ են մարմնի հարկադրական անհարմար դիրքը, նյարդահոգեկան, տեսողական, լսողական լարվածությունը, ֆիզիկական ծանր աշխատանքը, ֆիզիկական, քիմիական, կենսաբանական գործոնները, փոշին, օդերևութաբանական անբարենպաստ պայմանները, անբավարար լուսավորվածությունը և օդափոխությունը, արտադրական տրավմատիզմը, աշխատանքի հիգիենան և այլն։
Սոպ Յու (Սոպ Յուի վտակ)

Անվան այլ կիրառումների համար տե՛ս՝ Սոպ Յու (այլ կիրառումներ)Սոպ Յու (ռուս.՝ Сопь-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սոպ Յու գետի աջ ափին՝ 3 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000022934
Հիդրոլոգիական ուսումնասիրությունների կոդը - 103002293
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թայսնախ

Թայսնախ (գերմ.՝ Teisnach), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 2894 մարդ (դեկտեմբերի 31, 2010 թվական)։ Զբաղեցնում է 25,79 կմ² մակերես տարածք։ Պաշտոնական կոդ՝ 09 2 76 143։


== Ծանոթագրություններ ==


== Արտաքին հղումներ ==
Պաշտոնական կայք
Ալեքսանդրապոլի վիճակային դպրոց

Ալեքսանդրապոլի վիճակային դպրոց, հիմնվել է 1840 թվականին։ Սկզբում կոչվել է Սուրբ Փրկչի հոգևոր դպրոց, ապա՝ վիճակային, հետագայում (1905-1912)՝ ժողովրդական դպրոց։ Անդրկովկասի ամենաբարեկարգ արական դպրոցներից էր։


== Ուսուցում ==
Ուսուցումը տարվել է գրաբարով, ապա՝ աշխարհաբարով։ 1870-ական թվականների սկզբին Ալեքսանդրապոլի վիճակային դպրոցում աշխատել են՝ Ղ. Աղայանը, Ս. Բեկ-Նազարյանը, Գ. Հովհաննիսյանը (Քաջբերունի), Հ. Ղուկասյանը, Մ. Տեր-Աարգսյանը, Ա. Մխիթարյանը ավանդել նոր առարկաներ՝ բնագիտություն, երկրաչափություն, գծագրություն, մարմնամարզություն, կիրառել դիդակտիկ նյութեր՝ ֆիզիկական սարքեր, կմախքներ, համրիչ, գլոբուս։ 1875-1876 ուսումնական տարում դպրոցն ունեցել է 284 աշակերտ՝ 4 հիմնական և 3 նախապատրաստական դասարաններով։ 1886 թվականից Ալեքսանդրապոլի վիճակային դպրոց վերածվել է երկդասյան դպրոցի։ Փակվել է 1912 թվականին։


== Ծանոթագրություններ ==
Լեսկի (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԼեսկիԼեսկի (ուկրաիներեն՝ Ліски), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Լեսկի գյուղում բնակվում էր 213 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8846) 1990 RK7

(8846) 1990 RK7, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,837186 ա. մ., առավելագույնը մոտենում է 2,4655 ա. մ. հեռավորության վրա և հեռանում 3,2088 ա. մ.։ Արեգակի շուրջ մեկ ամբողջական պտույտ է կատարում 1745,54 երկրային օրվա ընթացքում, իր ուղեծրով շարժվելով միջինում 0,20624 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8846) 1990 RK7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրուրո

Տրուրո(անգլ.՝  Truro),Կոռնուոլի վարչական կենտրոնը։ Մեծ Բրիտանիայի ամենահարավային քաղաքն է, կարգավիճակը՝ քաղաք։


== Ընդհանուր տեղեկություն ==
Քաղաքի բնակչությունը՝ համաձայն 2001 թվականի մարդահամարի կազմում է 20920 մարդ։ Բնակչության հաստատումը Տրուրոյում գալիս է դեռևս նորմանների ժամանակաշրջանից։ Համաձայն հնագիտական պեղումների՝ նրանք հաստատվել են այդտեղ XII դարում։ Սկսած XIV դարից Տրուրոն դառնում է կարևոր կենտրոն. սկսում է ծաղկել որպես ձկնաբուծական կենտրոն։ XVIII-XIX դարերի արդյունաբերական հեղափոխության ժամանակ Տրուրոյի արդյունաբերությունը սկսեց մեծ քայլերով աճել բարելավման եղանակի անագիգների թանկացման շնորհիվ։ Սկսած XX դարից Տրուրոյի արդյունաբերությունը կտրուկ անկում ապրեց՝ լեռնահանքային արդյունաբերության պատճառով, չնայած դրան քաղաքը մնում էր ծաղկած, որպես Կորնուոլլայի վարչական և առևտրային կենտրոն։ Տրուրոն գտնվում է Կորնուոլլ թերակղզու կենտրոնում՝ ափից 14 կմ դեպի հյուսիս, որտեղ միաձուլվում են Կենուին և Ալլեն գետերը, և սկիզբ է առնում Տրուրո գետը։ Քաղաքում կան շատ հին շինություններ, որոնք հետաքրքրություն են ներկայացնում դիտելու համար, բայց ամենագլխավոր գրավչությունը ներկայացնում է Մայր տաճարը՝ բարձրությունը 76 մետր, որի կառուցումը տևել է 30 տարի(1880-1910)։ Տաճարի գագաթը երևում է քաղաքի տարբեր կետերից։ Քաղաքում գտնվում է Կորնուոլլայի թագավորական թանգարանը և Hall for Cornwall թատրոնը։ 2009 թվականից Կորնուոլլի կոմսությունը Բոդմինից տեղափոխվեց Տրուրո։


== Կլիման ==


== Պատկերասրահ ==

		
		


== Քույր քաղաքներ ==
Մորլե, Բրետան, Ֆրանսիա
Բոպպարդ, Գերմանիա


== Ծանոթագրություններ ==
Կլեոպատրայի ասեղ

Կլեոպատրայի ասեղ (անգլ.՝ Cleopatra's Needle), Լոնդոնի պատմական կենտրոնում՝ Վիկտորիա ափին գտնվող հին եգիպտական կոթող՝ շրջապատված երկու սֆինքսներով։ Այն 18 մետր բարձրությամբ և 186 տոննա քաշով գրանիտե մենաքար է։ Բրիտանացիների կողմից Ալեքսանդրիայից դուրս է բերվել 1877 թվականին։


== Պատմություն ==
Կտրվել է Ասուանի քարհանքերում մ.թ.ա. II հազարամյակի կեսերին։ Կոթողի վրա պատկերված են փարավոն Թութմոս III-ի խորհրդանիշները (ավելի ուշ ավելացվել են Ռամզես II-ի և Կլեոպատրայի անունները)։ Մ.թ.ա. 1475 թվականին Նեղոսի հոսանքով իջեցվել է ներքև՝ տեղափոխվելով Հելիոպոլ։ Ենթադրվում է, որ հռոմեական կայսր Օկտավիանոս Օգոստոսի օրոք կոթողը տեղափոխվել է Ալեքսանդրիա, որտեղ այն կանգուն է եղել դարեր շարունակ։ 19-րդ դարի սկզբին հուշարձանն արդեն կողաշրջվել է և ընկած է եղել ավազի մեջ։
Եգիպտոսի կառավարիչ Մուհամմադ Ալի փաշայի կողմից նվիրվել է բրիտանացիներին եգիպտամոլության եռուն շրջանում՝ 1819 թվականին, ի նշանավորումն Աբուկիրի ճակատամարտում փոխծովակալ Նելսոնի և 1801 թվականին Ալեքսանդրիայի ճակատամարտում գեներալ Էբերկրոմբիի տարած հաղթանակների։ Ալեքսանդրիայում մնացել է մինչև 1877 թվականը, երբ վիրաբույժ Սըր Էրազմուս Վիլսոնը անձնական միջոցներից հատկացում է կատարել այն Մեծ Բրիտանիայի մայրաքաղաք տեղափոխելու համար։
Կոթողը տեղադրվել է երկաթե գլանի մեջ և տեղափոխվել  հատուկ կառուցված «Կլեոպատրա» նավով, որն ըստ էության եղել է կամրջանավ՝ անձնակազմի համար նախատեսված կամրջակով, և 1877 թվականի սեպտեմբերին բուքսիրով քաշվել է «Օլգա» շոգենավով։ Բիսկայի ծոցում նավարկության ժամանակ նավն ընկել է փոթորկի մեջ, որի հետևանքով «Օլգայի» անձնակազմից զոհվել են 6 նավաստիներ, իսկ «Կլեոպատրան» պոկվել է նրանից։ Չորս օր անց Fitzmaurice շոգենավը, որը գնում էր Գլազգոյից, նկատել է «Կլեոպատրան»։ 1878 թվականի հունվարի 21-ին կոթողը տեղափոխվել է Լոնդոն։ Սկզբում նախատեսվել է այն տեղադրել բրիտանական խորհրդարանի շենքի դիմաց։ 1878 թվականի սեպտեմբերի 12-ին այն տեղադրվել է Վիկտորիայի ափում։ Կողքերին տեղադրված են սֆինքսների քանդակներ, որոնք ձուլվել են բրոնզից և դեմքով ուղղված են դեպի կոթողը։


== Ծանոթագրություններ ==
Խտակտավ

Խտակտավ, վուշե կամ բամբակե խիտ գործվածք՝ թելերի սարժային կամ քաթանային հյուսելաձևով և խայտաբղետագործ կամ դաջովի նախշերով զարդարված երկայնակի լայն զոլերով։ Օգտագործվում է որպես ներքնակի երես, կահույքի ծածկոց, վարագույր։
Լևոն Կարապետյան

Լևոն Սեդրակի Կարապետյան (հունիսի 18, 1936(1936-06-18), Երևան, Հայկական ԽՍՀ, ԱԽՖՍՀ, ԽՍՀՄ - հունիսի 7, 2003(2003-06-07), Երևան, Հայաստան), հայ ռազմական գործիչ։ Հայաստանի զինված ուժերի գեներալ-մայոր (2000):
Մուրադ Կարապետյանի հայրը։


== Կենսագրություն ==
Լևոն Կարապետյանը ծնվել է 1936 թվականի հունիսի 18-ին, Երևանում։ Ծառայել է Խորհրդային բանակում։ 1959 թվականին ընդունվել է ՌՍՖՍՀ գերագույն խորհրդի անվան համազորային-հրամանատարական զինվորական բարձրագույն ուսումնարանը, 1971 թվականին՝ Դոնի Ռոստովի երկաթուղային տրանսպորտի ինստիտուտը։ Սպայական զինվորական ծառայությունը սկսել է Գերմանիայի դեմոկրատական հանրապետությունում, եղել է մոտոհրաձգային դասակի հրամանատար, հետախուզական խմբի պետ, վաշտի հրամանատար։ 1967 թվականին տեղափոխվել է Անդրկովկասյան ռազմական օկրուգ և ծառայության անցել Հայաստանի Լենինյան շրջանի զինկոմիսարիատում` որպես բաժնի պետի օգնական, եղել է Հայաստանի գլխավոր զինկոմի տեղակալ։ 1992 թվականին ծառայության է անցել հայկական բանակի շարքերում, եղել է Հայաստանի զինված ուժերի կազմակերպչական-զորահավաքային վարչության հիմնադիրներից մեկը և առաջին ղեկավարը։ Մինչև 2002 թվականը ղեկավարել է ԶՈւ կազմակերպչական-զորահավաքային վարչությունը։ 2000 թվականին ստացել է գեներալ-մայորի զինվորական կոչում։
Լևոն Կարապետյանը մահացել է 2003 թվականի հունիսի 7-ին, Երևանում։


== Պարգևներ ==
Խորհրդային բանակում և հայկական բանակում երկամյա անբասիր ու անձնվեր ծառայության համար պարգևատրվել է «Կարմիր աստղ» շքանշանով, «Մարտական ծառայության համար» Խորհրդային Միության մեդալով, Հայաստանի Հանրապետության «Մարշալ Բաղրամյան», «Դրաստամատ Կանայան» և «Մարտական ծառայության» մեդալներով։ 

«Կարմիր աստղ» շքանշան։
«Մարտական ծառայության համար» Խորհրդային Միության մեդալ։
Հայաստանի Հանրապետության «Մարշալ Բաղրամյան» մեդալ։
«Դրաստամատ Կանայան» մեդալ։
«Մարտական ծառայության» մեդալ։


== Ծանոթագրություններ ==
Մեծ Կուրյա

Մեծ Կուրյա (ռուս.՝ Большая Курья), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հնդկաստանի արտաքին գործերի նախարար

Հնդկաստանի արտաքին գործերի նախարար (հինդի՝ भारत के विदेश मंत्री), պաշտոն Հնդկաստանի կառավարությունում։ Նախարարը գլխավորում է Հնդկաստանի արտաքին գործերի նախարարությունը և արտասահմանում Հնդկաստանի ու նրա կառավարության ներկայացման պատասխանատվություն է կրում։
Ներկայումս Հնդկաստանի արտաքին գործերի նախարարը Բհարատիա ջանատա փարթի կուսակցությունից Ջայշանքար Սուբրահմանյամն է։


== Հնդկաստանի արտաքին գործերի նախարարները 1946 թվականից ==
Հնդկաստանի արտաքին գործերի նախարարների ցանկ


== Ծանոթագրություններ ==


== Արտաքին հղումներ ==
Հնդկաստանի արտաքին գործերի նախարարության պաշտոնական կայք(անգլ.)
Սոլովցովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՍոլովցովոՍոլովցովո (ռուս.՝ Соловцово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբրովնիկ (գյուղ, Զենկովի շրջան)

Բոբրովնիկ (ուկրաիներեն՝ Бобрівник), գյուղ Ուկրաինայի Պոլտավայի մարզի Զենկովի շրջանում։ Հիմնադրվել է 1653 թվականին։
2001 թվականի տվյալներով Բոբրովնիկ գյուղում բնակվում էր 1 120 մարդ։ Բնակավայրը զբաղեցնում է 4432 կմ² տարածք։ Բնակչության խտությունը կազմում էր 252,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Male captus bene detentus

Male captus, bene detentus, թարգմանաբար՝ «սխալ կերպով ձերբակալված, պատշաճորեն՝ կալանավորված», իրավական դոկտրին՝ համաձայն որի ձերբակալման ոչ իրավաչափ լինելը չի կարող արգելք հանդիսանալ քրեական վարույթ նախաձեռնելու կամ կալանքը որպես խափանման միջոց ընտրելու հարցում։ 
Պրակտիկայում, ըստ ըստ «male captus, bene detentus» սկզբունքի ճանաչման, պետությունները բաժանվում են երկու մասի. պետություններ, որոնք ոչ իրավաչափ ձերբակալումը համարում են վարույթի հետագա ընթացքի համար խոչընդոտ և պետություններ, որոնք այդօրինակ խոչընդոտ չեն համարում (օրինակ՝ ԱՄՆ, Գերմանիա, Հայաստան)։ Հայաստանում ստեղծվել է կայուն նախադեպային պրատիկա, որ ձերբակալման ոչ իրավաչափ լինելը, ինքնին, չի ենթադրում կալանքի անօրինականություն։ 
Ամերիկայի Միացյալ Նահանգների գերագույն դատարանն իր մեկնաբանողական պրակտիկայում արձանագրել է, որ եթե ենթադրյալ հանցագործություն կատարած անձը ձերբակալվել է օտարերկրյա պետության տարածքում, ապա «male captus, bene detentus» սկզբունքի կիրառման կամ չկիրառման հարցը որոշվում է ձերբակալման վայրի պետության քրեադատավարական օրենսդրությամբ։


== Ծանոթագրություններ ==
Տունգուսկա (գետ)

Տունգուսկա (ռուս.՝ Тунгуска), գետ Ռուսաստանում (Խաբարովսկի երկրամաս)։


== Աշխարհագրություն ==
Տունգուսկա գետը սկիզբ է առնում Կուր և Ուրմի գետերի միախառնման վայրից և թափվում է Ամուր։ Գետը պատկանում է Օխոտի ծովի ավազանին։


== Հիդրոգրաֆիա ==
Տունգուսկա գետի երկարությունը կազմում է 86 կմ, ավազանի մակերեսը՝ 30 200 կմ² է։ Գետի ջրի ծախսը միջինում կազմում է 408 Tunguska at ArkhangelovkaArchived 2009-11-24 at the Wayback Machine., UNESCO: Water resources մ³։


== Տես նաև ==
Գետ
Ակունք և Գետաբերան
Ժողովածու (3919)

Ժողովածու (3919), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3919  թվի տակ։ Ձեռագիրը գրվել է 1610 թվականին Հակոբ Լեհացի գրիչի կողմից։ Գրված է թղթի վրա, որը ունի 20X13,5 չափս։ Ձեռագիրը կազմված է 218 թերթից։ Գրված է երկսյուն նոտրգրով։ Կազմը` կաշվեպատ տախտակ դրոշմազարդ։ Հիշատակարաններ՝ 44ա (ՉԾԹ, հավանաբար՝ ՌԾԹ), 201բ, հետագայում 87բ (17֊րդ դար)։


== Բովանդակություն ==
Գործք առաքելոց։
Թուղթք Կաթւղիկեայր։
Յայանութիւն Յովհաննես։
Թուղթք Պօղոսի։
Վարդ Արևելցւոյ Մեկնութիւն Հայր մեր֊ի։
Տօնացոյց։
Ի Կանոնգրոց։


== Ծանոթագրություններ ==
Գործուղում առողջարան

Գործուղում առողջարան, 1981 թվականին Հայֆիլմ կինոստուդիայում նկարահանված ֆիլմ։


== Սյուժե ==
Բանվոր Բաղդասարի համար հանգստյան տուն գնալը վերածվում է գործուղման, և նա հանգստանալու ու բուժվելու փոխարեն սկսում է իր հիմնարկի խնդիրներով զբաղվել։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Արկադի Հայրապետյան
սցենարիստ - Մ. Մնացականյան
օպերատոր - Ռուդոլֆ Վաթինյան
մոնտաժ - Գ. Միլոսերդովա
երաժշտությունը - Տիգրան Մանսուրյան
դեկորացիաները - Ռաֆայել Բաբայան


=== Դերասանական անձնակազմ ===
Խորեն Աբրահամյան - Բաղդասար
Վ. Իվլևա - քարտուղարուհի
Ս. Պլոտնիկով - Ֆեոդոր Կիրիլովիչ
Ա. Բոգդանովա - Նիկիֆորովնա
Մ. Կուտեպով - Ներսես
Ֆ. Շմակով - Կուզմիչ
Գ. Մակարովա - Տրոֆիմովնա
Ի. Կաշինցև - տնօրենի տեղակալ
Ն. Հովհաննիսյան - Արտյուշա
Ռ. Տկաչուկ - ադմինիստրատոր
Յուրա Չերնով - Յուրա
Բ. Բրոնդուկով - Եգոր
Վ. Նիկիտին - Սերգեյ
Վ. Գոլուբենկո - Վասիլի
Վ. Ուրալսկի - Լարիոնիչ
Ա. Արժիլովսկի - Սաշա
Ի. Ժարով - պահակ
Ն. Ռոզանցևա - հարևանուհի


== Տեխնիկական և այլ տվյալներ ==
Երկիրը Հայկական ԽՍՀ
Լեզուն հայերեն
Ֆիլմը գունավոր
Տևողություն - 78 րոպե, ժապավենի երկարությունը՝ 2152 մետր
Ձայնը - մոնո
Պրեմիերան կայացել է 03.10.1981


== Արտաքին հղումներ ==
Ֆիլմը kino-teatr.ru կայքում
Ֆիլմը kinopoisk.ru կայքում
Բերդա (լեռ)

Անվան այլ կիրառումների համար տե՛ս՝ Բերդա (այլ կիրառումներ)Բերդա (ուկրաիներեն՝ Берда), լեռ Խոտինի բարձրավայրում, հարթավայրային Ուկրաինայի ամենաբարձր կետը։ Բարձրությունը՝ 515 մետր ծովի մակերևույթից։ Անվանումը կապված է հին գործող հաստոցի մասի հետ։
Բերդա լեռը հանդիսանում է Արևելաեվրոպական հարթավայրի ամենաբարձր կետը, Լեհաստանից մինչև Ուրալ, և Սև ծովից մինչև Հյուսիսային սառուցյալ օվկիանոս։
Այն տարածված համոզմունքը, որ Բերդա լեռը Արևելաեվրոպական հարթավայրի ամենաբարձր կետն է, թյուր կարծիք է, քանի որ հարավում՝ Ռումինիայում, մոլդովական բարձունքներն է, որի շրջանակներում բարձունքները (Բարլադ) հասնում են 564 մետրի։ Նույնիսկ ավելի մեծ բարձունքներ տեղակայված են Ռումինիայում՝ Բոտոշանի ջրամբարի հարավային սահմաններում՝ Տուդոր գյուղի հարևանությամբ - Դյուլուլ-Մարե լեռը, որն ունի 571.0 մետր բարձրություն, նրանից 2,5 կմ հյուսիս՝ Դրումուլ-Դումբրեվենիլոր լեռը ունի 581.0 մետր բարձրություն, և նրանց միջև տեղակայված անանուն գագաթը հասնում է ծովի մակարդակից 586.9 մետր բարձրության։
Բերդան ավելի լավ երևում է հյուսիսում` Չեռնովցի կենտրոնական հրապարակից։


== Տես նաև ==
Բերդա- պահպանվող տարածք։


== Ծանոթագրություններ ==


== Աղբյուրներ ==
Географічна енциклопедія України : у 3 т. / редкол.: О. М. Маринич (відповід. ред.) та ін. — К. : «Українська Радянська Енциклопедія» ім. М. П. Бажана, 1989—1993. — 33 000 екз. — ISBN 5-88500-015-8.
Բուժենինա

Բուժենինա (ռուս.՝ Буженина), ռուսական խոհանոցի ավանդական տոնական ուտեստ՝ խոզի կամ տավարի (ավելի հազվադեպ` գառան, արջի միս) կոնքազդրային ոսկրահան մսից, խոշոր կտորներով տապակած վիճակում։ Այս ուտեստի նմանօրինակը (այսինքն՝ խոզի՝ խոշոր կտորներով տապակած միսը) հայտնի է Քվեբեկի խոհանոցում (ֆր.՝ rôti de porc): 
Նիկոլայ Կուրգանովը (1726-1796), որը ռուս մանկավարժ է, ուսուցիչ, մաթեմատիկոս, Սանկտ Պետերբուրգի Գիտությունների ակադեմիայի ակադեմիկոս, զինվորական նավաստի, դասագրքերի հեղինակ և կազմող, «Նամակագրքում» բուժենինան նկարագրել է որպես համեմունքային ապխտած խոզապուխտ։ 
Հայտնի են բուժենինա պատրաստելու տարբեր եղանակներ։ Ա. Տոլիվերովը (1842-1918) առաջարկել է հետևյալ եղանակը. «Վերցրեք երիտասարդ խոզի ազդր, մաքրեք, դանակով հանեք կաշին, կաշվի կողմից և ճարպին հնարավորինս շատ կտրատեք մեխակ, աղ լցրեք, ծածկեք կաշվով և դրեք տապակին։ Տապակի վրա դրեք խոզի ճարպի կտորներ և 12 կտոր մեծ, հում կարտոֆիլ։ Ազդրամսի վերին կողմը գիրուզեք խոզի ճարպով, դրեք ջեռոցում, թողեք այն եփվի ½ ժամ, այնուհետև բուժենինան մյուս կողմի վրա շրջեք, թողեք տապակվի և մատուցեք սեղանին։ Եթե ​​ցանկանում եք, համեմեք սխտորով և պղպեղով»: 
Ելենա Մոլոխովեցը իր հանրահայտ խոհարարական գրքում ներկայացրել է բուժենինայի հետևյալ բաղադրատոմսը. «Լվացեք խոզի ետևի ազդրամսի մի կտոր, կապեք անձեռոցիկի մեջ, կաթասյի մեջ լցրեք սառը ջուր և երկու մեծ բուռ թարմ, անուշահոտ խոտափշուր, մեկ կամ երկու անգամ եփեք այն, ապա խոզի միսը անձեռոցիկից հանեք, դրեք այն կաթասյի մեջ, լցրեք 5-10 հատիկ սովորական պղպեղ, 2-3 հատ դափնու տերև, լցրեք մի շիշ սև գարեջուր, ծածկեք, թողեք այնքան, մինչև եփի։ Մատուցեք՝ վրան լցրեք նույն սոուսը, որից հեռացվել է ճարպը և որը կարելի է կարգավորել ալյուրով»։ 
1915 թվականի խոհարարական ժողովածուն պարունակել է թթու դրած բուժենինայի բաղադրատոմսեր, որոնց պատրաստումը բաղկացած է երկու-երեք օրվա ընթացքում քացախի և գինու մեջ համեմած խոզապուխտի նախնական թթվեցումից և հետագայում ջեռոցում տապակելուց։ 
1884 թվականի «Домострой» ամսագրում ներկայացված են շոգեխաշած բուժենինայի նման բաղադրատոմսեր։ Այդ բաղադրատոմսը տարբերվում է նրանով, որ խոզի մսակտորը եփում են գարեջրի մեջ՝ արմտիքի, գազարների, սոխի, սոխի կճեպի և խոտաբույսերի հետ, այնուհետև վրան լցնում են մանրացրած սխտոր, համեմունքներ, հովանալուց հետո մատուցում են սեղանին։ 
Խաշած բուժենինան պատրաստվում է հետևյալ կերպ. ազդրամիսը պատվում է մեխակով, սխտորով, աղով, պղպեղով և կապվում հաստ պարանով։ Այնուհետև այն դրվում է մեծ կաթսայի մեջ և եփում դափնու տերևով, պղպեղով մոտ 15 րոպե՝ եռացող ջրի մեջ։ Այնուհետև այն հանում են, պատում խոտաբույսերով, աղով և պղպեղով և մեկ օր թողնում սառչի։ Մատուցում են քացախով, մանանեխով և ծովաբողկով։ 
Բուժենինան Ռուսաստանի կայսրուհի Աննա Յոհանովնայի սիրելի ուտեստն է եղել։


== Ծանոթագրություն ==


== Գրականություն ==
Буженина — Краткая энциклопедия домашнего хозяйства/ред. И. М. Скворцов и др. — М.: Государственное Научное издательство «Большая Советская энциклопедия» — 1959.


== Արտաքին հղումներ ==
Բուժենինայի պատրաստման եղանակը
Զուլուսներ

Զուլուսներ, ամազուլու, զուլու, աֆրիկյան ժողովուրդ։ Բնակվում են գլխավորապես ՀԱՀ Նաթալ նահանգում (Տրանսվալի շրջան)։ Երկրամասի աֆրիկյան բնակչության հիմնական մասը։ Ընդհանուր թիվը՝ մոտ 10,5 միլիոն (2001))։ Խոսում են զուլու լեզվով։ Մեծ մասի մեջ տարածված է բնության և նախնիների պաշտամունքը, որոշ մասը դավանում է քրիստոնեա-աֆրիկական (նագարեթյան), բապտիստական աղանդը։ Զբաղվում են անասնապահությամբ և երկրագործությամբ։ 19-րդ դարի սկգբին ստեղծել են բանակ, դիմադրել անգլիացի նվաճողներին։ 1879 թվականին անգլիացիներին հաջողվեց հաղթել զուլուսների բանակին, գրավել և Նաթալ գաղութին միացնել Զուլուլենդը։


== Ծանոթագրություններ ==
(9088) Մակի

(9088) Մակի (անգլ.՝ Maki), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 20-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,198381 ա. մ., առավելագույնը մոտենում է 1,7514 ա. մ. հեռավորության վրա և հեռանում 2,6454 ա. մ.։ Արեգակի շուրջ մեկ ամբողջական պտույտ է կատարում 1190,56 երկրային օրվա ընթացքում, իր ուղեծրով շարժվելով միջինում 0,302378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9088) Մակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամիդանա

Կամիդանա (ճապոներեն՝ 神棚, բառացի՝ տախտակ կամիի համար), Սինտոիստական տնային սրբապատկերների դարակ կամ պահարան։ Կամիդանան տախտակ-պատվանդան է։ Տախտակի մեջտեղում դրվում է տայման (նվիրատվությունը), որը կարող է լինել բրինձ, սակե և սակակիի (սինտոյական սրբազան մատղաշ ծառ) ոստ։ Ընտանիքի անդամները ամեն առավոտ մեծարման արարողություն են կատարում այդ զոհասեղանի առջև, ծափ զարկելով ու խոր գլուխ տալով։ Երեկոյան տայմայի առջև մոմեր են վառում։


== Տես նաև ==
Բուցուդան


== Գրականություն ==
Վ. Ա. Պրոննիկով, Ի. Դ. Լադանով, Ճապոնացիները, Երևան, «Հայաստան», 1989, էջ 107։